Държавен вестник, бр. 25, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  25
(2) Разходите следва да бъдат оправдани от 
официални фактури. Когато това не може да 
се направи, разходите следва да се подкрепят 
от счетоводни документи или от подкрепящи 
документи с равностойна доказателствена 
стойност.
(3) Разходите следва да могат да се иден­
тифицират и проверяват, като по-специално 
трябва да бъдат:
1. отразени в счетоводните документи на 
крайния бенефициент;
2. определени в съответствие с приложимите 
счетоводни стандарти на страната, в която е 
установен крайният бенефициент, и посредством 
обичайните практики за осчетоводяване на 
разходите на крайния бенефициент;
3. декларирани в съответствие с изискванията 
на приложимото данъчно и социалноосигури­
телно законодателство.
(4) Където е приложимо, крайните бене­
фициенти са длъжни да съхраняват заверени 
копия на счетоводни документи, оправдаващи 
приходите и разходите, извършени от партньо­
рите във връзка с определен проект.
(5) Съхраняването и обработката на сче­
товодни документи следва да се извършват в 
съответствие с националното законодателство 
за защита на данните.
Раздел V
Категории допустими разходи
Чл. 5. (1) Категориите допустими разходи 
на ниво проект са преки, непреки и разходи, 
покрити от прехвърлени приходи.
(2) Преките допустими разходи по проект 
са разходи, които могат да бъдат определени 
като специфични разходи, пряко свързани с 
изпълнението на проекта. Крайните бенефи­
циенти следва да имат капацитета сами да 
изпълняват дейностите, свързани с проекта. 
Поддоговарянето следва да бъде ограничено и 
да не надхвърля 40 на сто от преките допустими 
разходи на един проект, освен ако са надлеж­
но обосновани и предварително одобрени от 
Отговорния орган.
(3) Допустими са следните преки разходи:
1. за персонал – само за лица, които имат 
ключова и пряка роля в проекта, като ръково­
дители на проект и друг персонал, оперативно 
въвлечен в проекта;
2. за персонал на държавни органи – само за 
лица, наети от крайния бенефициент по договор 
единствено с цел изпълнение на проекта, или 
за лица, наети с постоянен договор от крайния 
бенефициент, които са командировани за из­
пълнение на задачи, свързани с изпълнението 
на проекта, или изпълняват задачи, конкретно 
свързани с изпълнението на проекта, на базата 
на възнаграждение за извънработно време;
3. пътни и дневни – само за персонал на 
крайния бенефициент, чиито разходи са допус­
тими съгласно т. 1 и 2, и за други лица, които 
участват в дейностите по проекта;
4. свързани с придобиване на оборудване 
въз основа на амортизация на закупени акти­
ви, взети на лизинг или под наем – само ако 
са от съществено значение за изпълнението 
на проекта;
5. свързани с операции за наем и лизинг – 
съгласно националното законодателство и 
продължителността на наемане или лизинг за 
целите на проекта;
6. за закупуване на оборудване преди или по 
време на жизнения цикъл на проекта – само 
частта от амортизационните разходи на оборуд­
ването, съответстваща на продължителността 
на използването му за проекта и процента на 
действително използване за проекта;
7. за отделни единици оборудване, струващи 
под 1000 евро, е допустим пълният размер на 
разхода за закупуване – при условие че обо­
рудването е закупено по време на първите 3 
месеца на проекта;
8. покупка или строителство на недвижим 
имот – само когато придобиването на недвижим 
имот е от съществено значение за изпълнението 
на проекта и е ясно свързано с неговите цели, 
при следните условия: 
а) наличие на сертификат от независим 
квалифициран оценител или надлежно упъл­
номощен официален орган, установяващ, че 
цената не надвишава пазарната цена, и който 
или удостоверява, че недвижимият имот е в 
съответствие с националните правила, или оп­
ределя точките, които не съответстват и които 
крайният бенефициент планира да поправи като 
част от проекта; 
б) недвижимият имот не е бил закупен 
посредством безвъзмездни средства, отпуснати 
от Общността по всяко време, предхождащо 
изпълнението на проекта; 
в) недвижимият имот следва да се използва 
само за целите, заявени в проекта, за период 
поне 5 години след крайната дата на проекта, 
освен ако ЕК изрично разреши друго;
г) допустим разход е само частта от аморти­
зационните разходи на оборудването, съответ­
стваща на продължителността на използването 
му за проекта и процента на действително 
използване за проекта;
9. ремонт на недвижим имот – само когато: 
а) недвижимият имот следва да се използва 
единствено за целите, заявени в проекта, за 
период поне 5 години след крайната дата на 
проекта, освен ако ЕК изрично разреши друго;
б) допустим разход е само частта от аморти­
зационните разходи на оборудването, съответ­
стваща на продължителността на използването 
му за проекта и процента на действително 
използване за проекта;